ПРИМЕРНА МЕТОДИКА

**ЗА ОЦЕНКА НА ОФЕРТИТЕ**

**По процедура за избор на изпълнител с публична покана с предмет „Изграждане на фотоволтаична система за собствено потребление в комбинация с батерии“**

В провежданите процедури за определяне на изпълнител по ПМС № 80/09.05.2022 г. за изпълнител се определя участникът, предложил икономически най-изгодната оферта, която може да включва :

**1. Най-ниска цена”**,където класирането на допуснатите до участие оферти се извършва само и единствено на база предложена цена (ед.цена и/или обща стойност);

**2. “Ниво на разходите“**

**3. Оптимално съотношение качество-цена**

**При определяне на изпълнител чрез критерии „Ниво на разходите“ и „Оптимално съотношение качество-цена“** класирането на допуснатите до участие оферти се извършва на база получената от всяка оферта **„Комплексна оценка”** - **(КО)**, като сума от индивидуалните оценки по предварително определените показатели. Когато са избрани тези критерии за оценка, методиката за оценка на подадените оферти е задължителен елемент от документацията на възложителя.

Всеки възложител има право да избира вида, броя и относителната тежест на показателите, които ще формират най-изгодната за него оферта, при спазване на изискванията и забраните, следващи от чл. 7, ал. 4 – 10 и ал. 16 и чл. 8 от ПМС № 80/09.05.2022 г.

При определяне на индивидуалните показатели в тези критерии, възложителят следва да се съобрази с предмета, с характера, с обема и спецификата на конкретната поръчка. За всеки предварително определен показател, възложителят определя максимално възможния брой точки и относителната му тежест, а когато това е обективно невъзможно, ги подрежда по важност в низходящ ред.

**Максимално възможният брой точки за всеки показател следва да бъде определен еднакъв за всички, а относителните тегла могат да бъдат с различни стойности, с оглед преценката на възложителя за тяхната значимост.**

**Електростарт АД** ще прилага критерий **„Оптимално съотношение качество-цена ”.**

По време на провеждане на оценката, **Електростарт АД** може по всяко време да проверява заявените от кандидатите данни, да иска разяснения относно офертата и представените към нея документи, както и да изисква писмено представяне в определен срок на допълнителни доказателства за обстоятелствата, посочени в офертата.

1. **Предварително проучване на предложенията**

Преди началото на подробното разглеждане на офертите КП извършва предварителна проверка на окомплектоваността на подадените предложения и съответствието им с изискванията, обявени в документацията за участие.

Преди предварителното проучване се проверява наличието на всички необходими документи за участие в процедурата съгласно Поканата. КП писмено уведомява участниците за липсващи документи или за констатирани нередовности, посочва точно вида на документа или документите, които следва да се представят допълнително, и определя срок за представянето им. Срокът е еднакъв за всички участници и не може да бъде по-дълъг от 5 дни считано от датата на получаване на писменото уведомяване. В случай че даден участник не предостави в срок изисканите документи, същият се отстранява от настоящата процедура за избор на доставчик.

1. **Проверка за съответствие с минималните технически характеристики**

Преди същинското оценяване на офертите ще бъде извършена проверка за съответствие на оборудването с минималните технически характеристики, съгласно Поканата. В случай че, дадена оферта не покрива всичките или част от зададените задължителни минимални технически характеристики от Възложителя, съответния участник не се допуска до техническа оценка.

1. **Техническа и финансова оценка на офертите**

При този метод класирането на допуснатите до участие оферти се извършва на база на получената от всяка оферта “Комплексна оценка”, която се образува от сумата от индивидуалните оценки по предварително определени показатели.

По-долу са конкретизирани и точно определени отделните показатели и съответните им относителни тегла в комплексната оценка, както следва:

|  |  |  |  |
| --- | --- | --- | --- |
| **Показател - П**  (наименование) | **Относително тегло** | **Максимално възможен брой точки** | **Символно обозначение**  ( точките по показателя) |
| **1** | **2** | **3** | **4** |
| 1.Предложена цена – **П1** | 30 % (0,30) | 100 | **Тц** |
| 2.Условия на гаранционен сервиз – **П2** | 50% (0,50) | 100 | **Тг** |
| 3. Допълнителни техн. х-ки – **П3** | 20% (0,20) | 100 | **Тт.х** |

*В колона № 1 са посочени определените показатели с техните обозначения; в колона № 2 са посочени относителните тегла на всеки показател, като процент от комплексната оценка (до 100%); в колона № 3 е посочен максимално възможният брой точки (еднакъв за всички показатели); в колона № 4 е дадено символното обозначение на точките, които ще получи дадена оферта в конкретен показател.*

1. **Показател 1 – Предложена цена**

Показател „Предложена цена” с максимален брой точки – 100 и относително тегло в комплексната оценка – 0,30. Максималният брой точки ще бъдат присъдени на офертата с най-ниска цена. Точките на останалите участници се определят в съотношение към най-ниската предложена цена по следната формула:

С min

Т ц = 100 х -----------------, където :

C n

* “100” е максималните точки по показателя;
* “Cmin” е най-ниската предложена цена;
* “Cn ”е цената на n-я участник.

Точките по първия показател на n-я участник се получават по следната формула:

**П1 = Тц х 0,30**, където:

* „0,30” е относителното тегло на показателя.

1. **Показател 2 – Условия на гаранционен сервиз**

Показател „Условия на гаранционен сервиз”, с максимален брой точки – 100 и относително тегло в комплексната оценка – 0,50. Максималния брой точки ще се получи от офертата, която е с предложени най-добри условия по отношение на гаранционния сервиз и времето за реакция при установяване на проблем. Точките по показателя за всяка оферта се изчисляват, като сума от точките, посочени в таблицата по-долу.

Условия на гаранционен сервиз

|  |  |  |  |
| --- | --- | --- | --- |
| **Условия на гаранционен сервиз** | **Параметри** | **Изчисление** | **Точки** |
| ***Време за реакция при установяване на проблем (в часове) – времето за реакция е определено като интервала от време между подаване на сигнал за проблем и пристигане на екип на доставчика на място на изпълнение на договора за доставка.***  Максималният брой точки ще бъдат присъдени на офертата с най-кратък срок за реакция при установен проблем. Точките на останалите участници се определят в съотношение към най-краткия предложен срок по формула.  ***Предложения, които са за срок по-малък от 2 часа и повече от 12 часа ще бъдат отстранявани от оценка.*** | Мин: ≥ 2 часа  Макс.: ≤ 12 часа | Т min  Т (г.с.) = 20 х ---------, където :  Т n  „20” – максималните точки по показателя  „Т min” – най-кратък предложен срок за реакция при установен проблем  „Т n” - срокът на n-я участник | **Макс. 20 точки** |
| ***Срок за отстраняване на повредата (в часове):***  ***Предложения, които са за срок по-малък от 4 часа и повече от 24 часа ще бъдат отстранявани от оценка.***  Максималният брой точки ще бъдат присъдени на офертата с най-кратък срок за отстраняване на повредата при установен проблем. Точките на останалите участници се определят в съотношение към най-краткия предложен срок по следната формула: | **Мин: ≥ 4 часа**  **Макс: ≤ 24 часа** | Т min  Т (р) = 20 х -----------, където :  Т n  „20” – максималните точки по показателя  „Т min” – най-кратък предложен срок за отстраняване на повреда при установен проблем  „Т n” - срокът на n-я участник | **Макс. 20 точки** |
| ***Гаранционен срок на елементи от системата***  **Гаранционен срок на инвертор/и за фотоволтаичния модул**  ***Предложения, които са за срок по-малък от 120 месеца и повече от 144 месеца ще бъдат отстранявани от оценка.***  **Система за съхранение (акумулаторни батерии)**  ***Предложения, които са за срок по-малък от 60 месеца и повече от 120 месеца ще бъдат отстранявани от оценка.***  **Инвертор за система за съхранение**  ***Предложения, които са за срок по-малък от 120 месеца и повече от 144 месеца ще бъдат отстранявани от оценка.*** | **Мин: ≥ 121 месеца**  **Макс: ≤ 144 месеца**  **Мин: ≥ 61 месеца**  **Макс: ≤ 120 месеца**  **Мин: ≥ 121 месеца**  **Макс: ≤ 144 месеца** | „20” – максималните точки по показателя  „Тинв max” – най-дългият предложен срок за гаранционен срок на инвертор/и за фотоволтаичния модул  „Тинв n” - срокът на n-я участник за гаранционен срок на инвертор/и за фотоволтаичния модул  „20” – максималните точки по показателя  „Тбат max” – най-дългият предложен срок за гаранционен срок на система за съхранение  „Тбат n” - срокът на n-я участник за гаранционен срок на система за съхранение  „20” – максималните точки по показателя  „Тинвб max” – най-дългият предложен срок за гаранционен срок на инвертор за система за съхранение  „Тинвб n” - срокът на n-я участник за гаранционен срок на инвертор за система за съхранение | **Макс. 20 точки**  **Макс. 20 точки**  **Макс. 20 точки** |
| **Максимално възможен брой точки по показателя** |  |  | **100 точки** |

* “100” е максималният брой точки по показателя, които се изчисляват чрез сумиране на всичките подпоказатели:

Тг. = Тг.с. + Тр. + Тгр.инв + Тгр.бат + Тгр.инвб

П2 = Тг. х 0,50, където:

* „0,50” е относителното тегло на показателя.

1. **Показател 3 – Допълнителни технически характеристики**

Показател „Допълнителни технически характеристики”, с максимален брой точки – 100 и относително тегло в комплексната оценка – 0,20. Максималния брой точки ще се получи от офертата, която е с предложени най-добри параметри. Точките по показателя за всяка оферта се изчисляват, като сума от точките, посочени в таблицата.

|  |  |  |
| --- | --- | --- |
| **Допълнителни технически характеристики** | **Параметри** | **Точки** |
| Предоставяне на конструкция за съхранение на батериите за срока на гаранция на съоръженията (батерии + инвертори + фотоволтаични модули) | да | **50 точки** |
| не | **0 точки** |
| Предоставяне на софтуер за контрол, мониторинг и отчитане на работата на инверторите, през безплатна за Възложителя облачна услуга, за период от минимум 10 години. | да | **50 точки** |
| не | **0 точки** |
| **Максимално възможен брой точки по показателя** |  | **100 точки** |

Точките по показател на n-я участник се получават по следната формула:

П3 = Тт.х. х 0,20, където:

* „0,20” е относителното тегло на показателя.

Комплексната оценка **/КО**/ на всеки участник се получава като сума от оценките на офертата по трите показателя, изчислени по формулата:

**КО = П 1 + П 2 + П 3**

Офертата получила най-висока комплексна оценка, се класира на първо място.